BRĪVĪBAS PIEMINEKĻA UN RĪGAS BRĀĻU KAPU PADOME

2023. gada 30. jūnijs

Nacionālā kultūras mantojuma pārvalde Rīgā, Mazajā pils iela 19

**Par vides dizaina objektu “Rīga dimd” Brīvības laukumā XXVII Vispārējo latviešu Dziesmu un XVII Deju svētku ietvaros**

Rīgas pašvaldības aģentūra “Rīgas pieminekļu aģentūra” (turpmāk – Aģentūra) 27.06.2023. e-pastā Brīvības pieminekļa un Rīgas Brāļu kapu padomei (turpmāk – Padome) nosūtījusi lūgumu izskatīt Rīgas domes Izglītības, kultūras un sporta departamenta Kultūras pārvaldes Pilsētvides mākslas un noformējuma nodaļas ieceri par vides objekta - foto sienas ar Rīgas baznīcu gaiļiem “Rīga dimd” – izvietošanu Brīvības pieminekļa aizsardzības zonā pie Aspazija bulvāra XXVII Vispārējo latviešu Dziesmu un XVII Deju svētku ietvaros.

Ieceres vizualizācija un informācija par objekta tehniskajiem parametriem nosūtīta Padomei e-pastā 28.06.2023. ar aicinājumu sniegt viedokli par vides objekta izvietošanas pieļaujamību līdz 30.06.2023., pieņemot, ja nav sniegta atbilde, tad ir saskaņots pēc noklusējuma principa.

Apkopojot viedokļus, Padome balsojusi par:

Neiebilst pret vides dizaina objekta “Rīga dimd” izvietošanu Brīvības pieminekļa aizsardzības zonā XXVII Vispārējo latviešu Dziesmu un XVII Deju svētku ietvaros.

Par – 5 (V. Zatlers, A. Ancāne, D. Bērziņš, A. Kalniņš, Ž. Zvaigzne)

Pret – 1 (M. Stirna)

Atturas – 0

Balsojumā nav piedalījušies: (J. Šumeiko, J. Dambis, J. Lange, V. Brūzis, R. Jansons)

**Lēmums:**

Neiebilst pret vides dizaina objekta “Rīga dimd” izvietošanu Brīvības pieminekļa aizsardzības zonā XXVII Vispārējo latviešu Dziesmu un XVII Deju svētku ietvaros.

Padomes priekšsēdētājs V. Zatlers

(paraksts\*)

Padomes sekretāre D. Toc-Macāne

(paraksts\*)

\*Dokuments ir parakstīts ar drošu elektronisko parakstu un satur laika zīmogu